דו"ח מס' 1

ר.א. בת 45, אחות + מורה בסיעוד, נשואה + 2 (בן 23, בת 16).

בת להורים מסורתיים. גם בעלה שומר מצוות.

היא התרחקה מהדת.

בעלה, אדם פעיל בעבודתו ובקהילה בשנות החמישים. סובל ממספר מחלות כרוניות. היא סועדת אותו כשצריך, מלווה אותו בכל טיפול שהוא עובר.

1. בקשה "להבין את הפער בין תפקודה המקצועי לבין תפקודה המשפחתי, ע"מ להנות מחיי המשפחה". לפי תיאורה, מבחינה מקצועית היא בטוחה בעצמה, אחראית, ממוקדת, מנוסה, בעלת יכולת אירגונית גבוהה, מנהיגה, מוערכת ע"י הצוות ומעריכה את עצמה על השיגיה. לאומת זאת , בקרב המשפחה היא חשה תחושה שהיא "לא מספיק טובה", צורך לרצות מתוך פחד, רגשי אשמה ונחיתות, תסכול .( הגדרות של ר.א.). היא דואגת מאוד לבעלה ולילדיה, דבר שע"פ מילותיה "מלחיץ אותי עד מוות" בתקופה זאת דואגת יותר וחרדה בשל החשד ש בעלה יחלה ב Covid 19. " קשה לי עם זה" ( מרגישה את האיום )
2. זיהיתי מספר אמונות ליבה אצלה שמתייחסים לשני התחומים. בתחום המשפחתי, היא ביטאה זאת בכל מיני ניסוחים" אני אשה לא מספיק טובה למשפחתי". "אני משתדלת להכיל את הטענות שלו, של הילדים, כדי שיהיה שקט". "כשנוצרים ויכוחים, טענות, אני חולה" . "אני מתפרקת" ( מתפורה).זיהיתי גם דפוסים של ריצוי. לעשות מה שמצופה ממנה. היא רוצה שיעריכו אותה, שיתגאו בה.

מבחינה גופנית: השיחה בינינו החלה כאשר היא יושבת מולי בידיים שלובות, כפות רגליים מאחורי רגלי הכיסא, נשימה מועצת, המבט קפוא קבוע בנקודה מעבר לכתפי, ודיבור מהיר. היא תיארה כאב ראש, וגוף תפוס "הכל"

1. לפני התהליך, נתתי לה לדבר עוד כמה דקות. היה לה צורך בכך, מדי פעם היתה הצפה רגשית ( בכי). כאשר הנשימה וקצב הדיבור נרגע , התחלנו בתהליך.

העברתי תהליך ע"פ הפרוטוקול הבסיסי של IEMT.

שאלתי מה ממשאב אותה. לקח לה זמן לענות. היא בחרה בנשימה.

הסברתי את הרציונל של התהליך, והשימוש בתנועות עיניים. קבעתי איתה קצב ומרחק. ביקשתי ממנה לבחור רגש : הרגש היה 10,ועברנו על 4 השאלות. ביצעתי גירוי בי לטראלי, התחלתי משמאל למעלה ( לשם הסתכלה ).

לאחר הגירוי הרגש היה 10.

חזרתי עוד פעם על הגירוי. בפעם השנייה הרגש הגיע ל9 וקצת רחוק.

העברתי את התהליך עוד פעם. הרגש 7 -8 ( דפוס של הבערך). לבקשתי מיקדה ב-7). לדעתי התהליך עבד עליה ויש מקום להמשיך בו .

1. טרנספורמציה: הרגש שבחרה :חרדה. כפי שציינתי בהתחלה זה היה 10, בסוף שלושה גירוים בי-לטראלים ירד ל-7. לשאלתי על תחושות גוף היא שיתפה שהראש לא כואב והגוף רגוע, לא מכווץ.
2. למרות שע"פ IEMT, אין מקום לתת למטופל לעסוק בתוכן, נראה לי נכון לאפשר לה את דקות האלה לסוג של ונטילציה. לדעתי זה תרם למערכת האמון בינינו. בנוסף , הייתי מודעת להצטרפות והובלה שלי במה שנוגע לשפת הגוף שלה. במשך הפגישה, הגוף שלה נרגע, הידיים נפתחו , הישיבה שלה הפכה לנינוחה יותר.

דבר נוסף: כל פעם שחזרה על משפטים : "קשה לי" בניסוחים שונים, יכולתי לענות " נכון" והמשיך בתהליך.

גיליתי שר.א. מראה דפוסי הכרוניות כגון תופעת הבערך ולהיות מושפע במקום משפיע.

הערות: כעבור יומיים היא שיתפה אותי על מה שעברה לאחר הפגישה: היא תיארה את עצמה במצב של רגיעה, ויכולת לעצור ולהיות עם עצמה במצב של קבלה עצמית ורוגע.